สถานกงสุลใหญ่ ณ นครโอซากา ประกาศปิดท่าอากาศยานนานาชาติคันไซเนื่องจากน้ำท่วม จากกรณีพายุใต้ฝุ่น หมาย21 พัดผ่านภูมิภาคคันไซก่อให้เกิดผลกระทบในวงกว้าง
สถานเอกอัครราชทูต ณ กรุงโตเกียว ได้โพสต์ข้อความผ่านเฟสบุ๊ค ประกาศ จาก สถานกงสุลใหญ่ ณ นครโอซากา เรื่อง ท่าอากาศยานนานาชาติคันไซปิดการบริการเนื่องจากน้ำท่วม และช่องทางการเดินทางกลับประเทศไทย ซึ่งเกิดจากกรณีพายุใต้ฝุ่น หมายเลข 21 พัดผ่านภูมิภาคคันไซก่อให้เกิดผลกระทบในวงกว้าง ในการจราจรของประชาชน โดยเฉพาะการหยุดให้บริการชั่วคราวของท่าอากาศยานนานาชาติคันไซ เนื่องจากน้ำท่วมบริเวณร้านจอดเครื่องบินและทางเชื่อมไปยังท่าอากาศยานฯเสียหายจากอุบัติเหตุเรือและถังน้ำมันชนขอบสะพาน ซึ่งขณะนี้อยู่ระหว่างการประเมินความเสียหายและซ่อมแซม โดยล่าสุดท่าอากาศยานฯ ได้เริ่มขนย้ายผู้โดยสารที่ติดอยู่ในพื้นที่ ไปยังท่าอากาศยานเมืองโกเบแล้ว จึงขอให้นักท่องเที่ยวที่ติดอยู่ในท่าอากาศยานฯ ติดต่อฝ่ายประชาสัมพันธ์เพื่อขอรับความช่วยเหลือ ส่วนกำหนดการเปิดให้บริการนั้น ขอให้นักท่องเที่ยวติดตามประกาศจากสายการบินหรือท่าอากาศยานฯอย่างใกล้ชิดต่อไป



สำหรับนักท่องเที่ยวชาวไทยที่มีความประสงค์จะเดินทางต่างประเทศ ขอให้ดำเนินการได้ตามขั้นตอน อาทิ หากต้องการเปลี่ยนสายการบินหรือเส้นทาง สามารถติดต่อ ไทยคอลเซ็นเตอร์ โทร  662 356 1111 หรือ หมายเลขฮอตไลน์การบินไทยโตเกียว โทร 03 3503 3311 ตลอด 24 ชั่วโมง